Source: http://www.editie.ro/articole/sport/mehedinti/cupa-severinului-deschide-calendarul-frj.html
Timestamp: 2018-01-18 19:26:46+00:00

Document:
Cupa Severinului deschide calendarul FRJ » Ediţie Specială
Cupa Severinului deschide calendarul FRJ
Peste 400 de judoka sunt aşteptaţi, sâmbătă, la cea de-a patra ediţie a Cupei Severinului la Judo
Mircea OGLINDOIU	,15 ianuarie 2015,23:59	nr. afisari:1558
La turneul internaţional de la malul Dunării şi-au anunţat prezenţa peste 30 de cluburi din România, 5 din Serbia, 4 din Bulgaria şi unul din Republica Moldova. Din Oltenia, alături de clubul organizator, CSM Drobeta, vor fi prezente echipele de la CSM Craiova, LPS Craiova, CS Universitatea Craiova, Independenţa Calafat, CCE Strehaia şi CSS Slatina.
Nu vor lipsi nici cluburile importante din ţară, precum CSM Cluj-Napoca, CSM Ploieşti, CSM Piteşti, CS Steaua Bucureşti, CS Dinamo Bucureşti şi CSM Focşani. Ajunsă la cea de-a patra ediţie, Cupa Severinului e prima competiţie din calendarul Federaţiei Române de Judo, prin care sportivii pregătesc concursurile oficiale din lunile februarie şi martie.
Sala Polivalentă va fi gazda turneului
Turneul va avea loc, sâmbătă, cu începere de la ora 10, în Polivalenta severineană şi se va desfăşura la toate categoriile de vârstă, cuprinse între 12 şi 23 de ani.
Aşteptăm peste 400 de judoka la ediţia din acest an. Poate veneau mai mulţi, dar nu toate cluburile şi-au conturat bugetul, iar altele mai au probleme financiare. Oricum, e o participare numeroasă, cu mulţi sportivi de valoare. Noi, CSM Drobeta, vom avea pe tatami 30 de judoka, mulţi dintre ei urmând să participle şi la 2 categorii de vârstă. Cupa Severinul cred că e prima competiţie oficială a anului, nu doar la judo, ci şi la alte ramuri sportive.
A spus antrenorul secţiei de judo de la clubul severinean, Gicu Vasilan

References: CSM 
 CSM 
 CSM 
 CSM 
 CSM 
 CSM 
 CSM